OzLabs/hebrew-wiki-articles huggingface dataset:
פורד מוסטנג מאך-אי

פורד מוסטאנג מאך-אי (באנגלית: Ford Mustang Mach-E) הוא קרוסאובר SUV חשמלי מתוצרת פורד, שהתחיל להימכר במהלך שנת 2021. זוהי המכונית החשמלית הראשונה מתוצרת החברה.

במבחן הבטיחות שערך היורו NCAP קיבלה המוסטנג מאך-אי מקסימום של חמישה כוכבי בטיחות<ref></ref>.

==תכנון ופיתוח==
חברת פורד הכריזה בחודש נובמבר 2019 על הדגם חשמלי שישא את הלוגו של סוס הפוני ואת השם של סדרת הפורד מוסטנג. המכונית בנויה על פלטפורמת GE1 (Global Electrified 1) המבוססת על פלטפורמת C2 בה נעשה שימוש בדור הרביעי של פורד פוקוס. המוסטאנג מאך-אי מיוצרת עם מספר יחידות הנעה ורמות גימור שונות. רמת הגימור הבסיסית (סלקט) מגיעה עם הספק של 266 כוח סוס וטווח נסיעה ללא טעינה של 340 ק"מ. הגרסה המהודרת ביותר תקרא GT ותהיה בעלת הספק של 480 כוח סוס וטווח נסיעה ללא טעינה של 402 ק"מ.

הרכבת המכונית מתבצעת במפעלי פורד במקסיקו, מתוך מטרה להגדיל את רווחי החברה על הדגם החשמלי. החברה שוקלת לייצר מכוניות גם בסין.

בחודש יולי 2021 נכנס הרכב לספר השיאים של גינס לאחר שקבע שיא ליעילות טווח נסיעה חשמלי. שלושה נהגים השלימו נסיעה של 1,344 ק"מ, במהלכה עצר הרכב לשתי הטענות שארכו ביחד 45 דקות. מהירות הנסיעה הממוצעת הייתה 50 קמ"ש והנסיעה נמשכה כ-27 שעות

{| class="wikitable" style="text-align:center; font-size:90%;"
|+רמות גימור<ref name=Ford_Mach-E>

</ref><ref name=Technical_Specifications></ref>
<ref name=2021_Ford_Mustang_Mach-E></ref>

!סוללה
! colspan="4" |טווח בסיסי (68 קילוואט שעה)
! colspan="10" |טווח מורחב (88 קילוואט שעה)
|-
!הנעה
! colspan="2" | אחורית
! colspan="2" | AWD
! colspan="2" | אחורית
! colspan="3" | AWD
|-
!גימור
! סלקט
! פרימיום
! סלקט
! פרימיום
! פרימיום
! קליפורניה
! פרימיום
! גרסה ראשונה
! GT
|-
!מחיר בסיסי (ארצות הברית)
|$42,895
|$47,000
|$45,595
|$49,700
|$52,000
|$49,800
|$54,700
|$58,300
|$60,500
|-
!זמינות לרכישה
| colspan="7" |סוף 2020
|סוף 2020
|קיץ 2021
|-
!טווח מקסימלי ללא טעינה
| colspan="2" |370 ק"מ
| colspan="2" |340 ק"מ
| colspan="2" |483 ק"מ
| colspan="2" |435 ק"מ
| 402 ק"מ (GT), 378 ק"מ (GT גרסת ביצועים)
|-

!האצה מ-0 ל-100 קמ"ש<br/>
| colspan="2" | 5.8 שניות
| colspan="2" | 5.2 שניות
| colspan="2" | 6.1 שניות
| colspan="2" | 4.8 שניות
| 3.8 שניות (GT)<br/>3.5 שניות (GT גרסת ביצועים)
|-
!הספק
| colspan="4" |266 כ"ס
| colspan="2" |290 כ"ס
| colspan="2" |346כ"ס
| 480 כ"ס
|-
|}

==דגמים מיוחדים==
;מאך-אי 1400
חטיבת הביצועים בפורד, בשיתוף עם סדנת השיפורים RTR, הציגו ביולי 2020 גרסה ספורטיבית במיוחד של המאך-אי. במכונית יש שבעה מנועים חשמליים, ארבעה מאחור, שלושה מלפנים. הם מחוברים מכנית דרך גל הינע ודיפרנציאל מרכזי המאפשר חלוקת כוח משתנה והספק כולל של 1,400 כוח סוס.

==קישורים חיצוניים==

* 

==הערות שוליים==

מוסטנג מאך-אי
מגיארגנץ'

מגיארגנץ (בהונגרית: Magyargencs) הוא כפר במחוז וספרם שבמרכז הונגריה.
כמו יישובים רבים באירופה גם במגיארגנץ' מספר התושבים נמצא בירידה. כך, בשנת 1990 היה מספר התושבים 762 ובשנת 2020 רק 466 תושבים.

==יהודי מגיארגנץ'==
במגיארגנץ' חיו יהודים בתקופות זמן שונות.לפי מפקד הקהילות תש"ד הקהילה העסיקה שוחט ובמקום לא היה רב. יהודים רבים מהכפר נרצחו בשואה
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|29
|1,451
|-
|1910
|41
|
|-
|1920
|37
|
|-
|1930
|14
|
|-
|1941
|11
|1,399
|-
|}

==מפורסמים==
*פרופ' יעקב כ"ץ - חתן פרס ישראל שנולד במגיארגנץ.

==לקריאה נוספת==
* מאג'אר-גאנץ', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 198. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==
* 

==הערות שוליים==

קטגוריה:הונגריה: כפרים
יאיר ורטהיימר

יאיר ורטהיימר (נולד ב-3 בנובמבר 1955) הוא טניסאי עבר ישראלי. אלוף ישראל בטניס (1976) וחבר נבחרת ישראל, ייצג את ישראל במשחקי אסיה (טהראן 1974) וזכה במדליית הזהב בזוגות מעורבים ביחד עם פאולינה פלד.

== ביוגרפיה ==

===1974===
====אלוף אסיה====
במשחקי אסיה שנערכו בטהראן, איראן בספטמבר אותה שנה זכה ורטהיימר במדליית זהב בטורניר לזוגות מעורבים ביחד עם פאולינה פלד לאחר שצמד הטניסאים מסין לא התייצב למשחק הגמר.

===1975===
בכינוס הפועל העשירי שנערך בתל אביב במאי 1975 זכה ורטהיימר בשתי מדליות, זהב וכסף. מדליית זהב בטורניר זוגות גברים ביחד עם יוסף שטבהולץ לאחר ניצחון במשחק הגמר ב-3 מערכות. מדליית כסף בגברים לאחר שהפסיד במשחק הגמר ליהושע שלם בשתי מערכות (7-5, 6-4).

===1976===
====אלוף ישראל====
באליפות ישראל שנערכה בשנת 1976 זכה ורטהיימר בתואר לגברים.

===1978===
בשנת 1978 מלגת לימודים והחל ללמוד מנהל עסקים באוניברסיטת קליפורניה בברקלי בארצות הברית ושם שיחק בקבוצת הטניס של האוניברסיטה.

===גביע דייוויס===
ורטהיימר החל להשתתף בנבחרת גביע דייוויס של ישראל בשנת 1972 ושיחק עד לשנת 1980. הוא השתתף ב-12 טורנירים ובמאזנו 6 ניצחונות ו-4 הפסדים ביחידים ו-5 ניצחונות ו-6 הפסדים בזוגות ובסך הכל 11 ניצחונות ו-10 הפסדים.

== סניורים ==
השתתף בתחרויות סניורים שנערכו בישראל, במשך שנים רבות.

== חיים אישיים ==
ורטהיימר חזר לישראל בסיום לימודיו בארצות הברית ועבד במשך כשנתיים כמאמן ראשי באקדמיית הטניס שהוקמה במרכז לטניס ברמת השרון. הוא סיים את לימודיו לתואר שני באוניברסיטת תל אביב.

ורטהיימר עוסק בתחום שוק ההון והפיננסים.

==קישורים חיצוניים==

* [https://ita.co.il/איפה-הוא-היום-יאיר-ורטהיימר/ איפה הוא היום: יאיר ורטהיימר], באתר איגוד הטניס בישראל

== הערות שוליים ==

קטגוריה:אלופי ישראל בטניס
קטגוריה:אלופי אסיה ישראלים
קטגוריה:בוגרי אוניברסיטת קליפורניה בברקלי
קטגוריה:ישראלים שנולדו ב-1955
קרחון ג'פרז

קרחון ג'פרז או קרחון ג'פרס (באנגלית: Jeffers Glacier) הוא קרחון הממוקם ברכס הרי אולימפיק, בשטח הפארק הלאומי אולימפיק, במחוז ג'פרסון במדינת וושינגטון, שבארצות הברית. 

הקרחון ממוקם 4 קילומטרים דרומית-מזרחית להר אולימפוס. 

מוצאו של הקרחון בקיר ראשי של קרקס קרחוני, בגובה של 1,800 מטרים מעל פני הים. 

אורכו של הקרחון 0.56 קילומטרים. 

גובהו הממוצע של הקרחון 1,724 מטרים מעל פני הים.

הקרחון זורם לכיוון דרום, ויורד לגובה של 1,500 מטרים מעל פני הים. בשפכו של הקרחון מצוי מפל קרח. מי הקרחון הנמסים זורמים לנהר קוויטס. 

== היסטוריה ==
=== מקור השם ===

שמו של הקרחון ניתן לו על ידי ועדת השמות הגאוגרפיים של ארצות הברית, בהמלצת שירות היערות של ארצות הברית.

הקרחון נקרא על שם הצלם ג'וזף ג'פרז (Joseph Jeffers), תושב העיר אולימפיה הסמוכה, שטיפס על הקרחון עם בנו, ונפל לתוך בקע קרחוני בסמוך למיקום הקרחון, ב-24 באוגוסט 1924. 

== לקריאה נוספת ==


<div class="mw-content-ltr">• United States Geographic Board, [https://books.google.co.il/books?id=cV1wnLcPmmQC&pg=RA11-PP25&lpg=RA11-PP25&dq=%22Jeffers+Glacier%22&source=bl&ots=Rufwo5aCM3&sig=ACfU3U2tsFVYa8TArLkUjncK0faC7GscdA&hl=en&sa=X&ved=2ahUKEwjU9qTw-O3tAhVUQkEAHRi1DPA4HhDoATAJegQICxAC#v=onepage&q=%22Jeffers%20Glacier%22&f=false Decisions of the United States Geographic Board]</div>

<div class="mw-content-ltr">• Olympic Mountain Rescue, [https://books.google.co.il/books?id=b77jKkVpgmgC&pg=PA182&lpg=PA182&dq=%22Jeffers+Glacier%22&source=bl&ots=N9vkMgryOc&sig=ACfU3U1SyjtReM15Q4WLNYgbbn-utCNRsQ&hl=en&sa=X&ved=2ahUKEwjUxczl9-3tAhXTQUEAHWjbA8w4FBDoATAIegQICRAC#v=onepage&q=%22Jeffers%20Glacier%22&f=false Olympic Mountains: A Climbing Guide] P 182</div>

== קישורים חיצוניים ==

* [https://geonames.usgs.gov/apex/f?p=GNISPQ:3:::NO::P3_FID:1521344 קרחון ג'פרז] באתר הסקר הגאולוגי של ארצות הברית
* [https://www.topoquest.com/map.php?lat=47.77854&lon=-123.67445&datum=nad83&zoom=4&map=auto&coord=d&mode=zoomin&size=l מפה טופוגרפית של אזור קרחון ג'פרז]
* [https://mapcarta.com/23943012 מפת אזור קרחון ג'פרז]
* [https://www.mountainzone.com/mountains/washington/jefferson-wa/glacier/jeffers-glacier/ תצלום לוויין של אזור קרחון ג'פרז]
* [https://www.findagrave.com/memorial/38015399/joseph-c_-jeffers קורות חייו של ג'וזף ג'פרז]

== הערות שוליים ==

ג'פרז
ג'פרז
הנרי ריטר

הנרי ריטר (בגרמנית: Henry Ritter; 24 במאי 1816 – 21 בדצמבר 1853) היה צייר ומאייר גרמני יליד קנדה.

== ביוגרפיה ==
אביו היה קצין בהנובר, עבד עם הצבא הבריטי, ואמו הייתה אנגליה. בגיל צעיר הוא התגורר אצל דודו בהמבורג, שם שימש חניך בעסקי מסחר. לאחר 1832 הוא קיבל את שיעורי האמנות הראשונים שלו מהיינריך ייקוב אלדנאת' ופרידריך קרל גרוגר.

בין השנים 1836 עד 1847 הוא היה סטודנט באוניברסיטת דיסלדורף בשיעורים של קרל פרדיננד זון, וילהלם פרידריך שדו. בשבע השנים האחרונות שלו שם, הוא היה חבר בכיתת המאסטר והיה לו סטודיו משלו באקדמיה. אולם, המשפיעים ביותר עליו היו השיעורים הפרטיים שלמד ב־1837 וב־1838 מרודולף יורדן, שלקח אותו לנסיעות בים הצפוני, הפך לחברו ולימד אותו גישה אתנוגרפית לציור.

בשנת 1842 נישא לבתו של בעל קרקע מבון.

עקב מחלה שאובחנה כ"קדחת עצבים" הוא עבר למוסד ליד זיגבורג. הוא חזר לדיסלדורף בשנת 1852 ונפטר שם בשנה שלאחר מכן.

יצירותיו שנותרו השתמרו על ידי פרדיננד פגרלין, שהתחתן עם גיסתו והשתלט על הסטודיו שלו.

הוא אולי היה ידוע יותר כמאייר מאשר צייר. משנת 1847 הוא היה תורם קבוע למגזין "דיסלדורפור מונאטפטה" הסאטירי. בשנת 1849 פרסם סאטירה על המהפכה האחרונה ונושא האיחוד הגרמני. מבוסס על ספר הילדים Struwwelpeter.

בין השנים 1851–1853 הוא סיפק רישומים לאלבומים שפרסם ולפגנג מולר פון קוניגסוינטר. בין איורי הספרים הבולטים שלו הם אלה של וושינגטון אירווינג.

== גלריה ==
<gallery mode="packed" heights="180">
File:Ritter-Coast.jpg | חוף

File:Ritter-Smugglers.gif | מבריחים

File:Henry Ritter - Middy's Predigt (copy after).jpg | הדרשה

File:Ritter-Braggart.jpg | רברבן

File:Ritter-Writing.gif | סופר

File:Ritter-English.jpg | אנגלים
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:מאיירים גרמנים
קטגוריה:גרמנים שנולדו ב-1816
קטגוריה:גרמנים שנפטרו ב-1853
פייר-לואי דיטש

פייר לואי דיטש (בצרפתית: Pierre-Louis-Philippe Dietsch, גם Dietch, Dietzch, Dietz; 17 במרץ 1808 – 20 בפברואר 1865) היה מלחין ומנצח צרפתי, הזכור אולי בעיקר הודות לאווה מריה, המופיע בקבצים רבים, שהוא עיבוד חופשי למדי מן המדריגל בשלושה קולות של יאקוב ארקאדלט, Nous voyons que les hommes.

== ביוגרפיה ==
=== ילדות, נעורים ולימודים ===
דיטש נולד בדיז'ון. לדברי פרנסואה-ז'וזף פטי, דיטש היה נער מקהלה בקתדרלה של דיז'ון ומשנת 1822 למד במכון המלכותי למוזיקה קלאסית ודתית של אלכסנדר-אטיין שורון בפריז. ב-1830 נכנס דיטש לקונסרבטואר של פריז ולמד אצל אנטון רייכה. הוא למד נגינה בקונטרבס, שעליה קיבל פרס ראשון בוקנסרבטואר, וכן קונטרפונקט (אצל רייכה). בהמשך, כשנוסד האקול נידרמאייר (ממשיכו של מכון שורון) ב-1853, דיטש לימד שם הרמוניה, קונטרפונקט ופוגה, במשרה שבה החזיק עד מותו.

=== קריירה ===
דיטש הלחין מוזיקה כנסייתית ואף אופרה, "Le Vaisseau fantôme, ou Le Maudit des mers" ("ספינת הרפאים, או המקוללים של הים"), שהוצגה לראשונה ב-9 בנובמבר 1842 באופרה הלאומית של פריז. הלברית מאת פול פושה וה. רוואל התבססה על "שודד הים" מאת וולטר סקוט
וכן על "ספינת הרפאים" של קפטן מרייאט ומקורות אחרים, אם ריכרד וגנר חשב שהיא מבוססת על עלילת ההולנדי המעופף שלו, שהוא אך זה מכר לאופרה של פריז. הדמיון בין האופרה שלו דיטש לזו של וגנר קלוש, אף כי טענתו של וגנר חוזרת ומושמעת לעיתים תכופות. ברליוז סבר, ש"ספינת הרפאים" קודרת מדי, אבל מבקרים אחרים נטו יותר לצד החיוב.

בשנת 1840,התמנה דיטש למנצח מקהלה במקהלה הלאומית של פריז בהמלצת רוסיני. הוא החליף את ז'יראר כמנצח האופרה בשנת 1860, אך לא הצליח להימנע מהתנגשויות עם גדולי המלחינים של זמנו: וגנר האשים אותו בכישלון הצגת הבכורה של טנהויזר באופרה של פריז ב-1861 (אולי שלא בצדק, כיון שווגנר היה מעורב במידה רבה ב-164 החזרות) וב-1863 התפטר דיטש על רקע סכסוך עם ג'וזפה ורדי בעיצומן של החזרות על ערבית סיציליאנית.

דיטש מת בפריז בגיל 56.

=== "אווה מריה" המיוחסת לארקאדלט ===
יצירתו הנדעת ביותר של דיטש היא אולי ה"אווה מריה" שהציג בשנת 1842 וייחס למלחין תקופת הרנסאנס הפרנקו-פלמי יאקוב ארקאדלט. דיטש הציג את היצירה כתגלית של "אווה מריה" לארבעה קולות מאת ארקאדלט, כשלמעשה היה זה עיבוד של דיטש עצמו לשאנסון בשלושה קולות של ארקאדלט, Nous" voyons que les hommes". היצירה הייתה פופולרית, והובילה לעיבוד לפסנתר סולו בשם, שאנסון ד'ארקאדלט "אווה מריה"' מאת פרנץ ליסט, שיצא לאור ב-1865, והוא מקור ישיר לנושא הראשי של המאסטוזו בסימפוניה השלישית של קאמי סן-סאנס, "סימפוניית העוגב", שיצאה לאור ב-1886. הנושא הזה הוא מן הקלים ביותר לזיהוי באחת היצירות המוכרות ביותר של סן-סאנס במוזיקה פופולרית. אף על פי כן, סן-סאנס מתח ביקורת על היצירה עצמה, במכתב שהודפס ב"מנצח המקהלה הקתולית".

=== הקלטות ===
"ספינת הרפאים" הוקלטה בביצוע "נגני הלובר", גרנובל, בניצוח מארק מינקובסקי.

==קישורים חיצוניים==

==הערות שוליים==

קטגוריה:מנצחים צרפתים
קטגוריה:מורים למוזיקה
קטגוריה:מלחינים צרפתים במאה ה-19
קטגוריה:צרפתים שנולדו ב-1808
קטגוריה:צרפתים שנפטרו ב-1865
מייק קונאוויי

קנת' מייקל קונאוויי (באנגלית: Kenneth Michael Conaway; נולד ב-11 ביוני 1948) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-11 של מדינת טקסס, ברציפות מאז 2005. מחוז קונגרס זה שוכן במערב טקסס, וכולל בשטחיו את הערים מידלנד, סן אנג'לו, אודסה, גראנדברי ובראונווד. ביולי 2019 הודיע כי יפרוש מהחיים הפוליטיים בראשית 2021.

== ביוגרפיה ==
קונאוויי נולד בעיר בורגר שבצפון טקסס, השוכנת צפון-מזרחית לאמרילו, בנם של הלן ג'ין (לבית מקורמק) ולואי דנטון קונאוויי. בשנת 1966 סיים את לימודיו התיכוניים בתיכון פרמיאן שבאודסה, שם היה שחקן בולט בנבחרת הפוטבול התיכונית. לאחר בית הספר התיכון, למד במכללת ריינג'ר על מלגת פוטבול, זאת לפני שלמד באוניברסיטת טקסס A&M בקומרס. הוא למד חשבונאות וסיים את לימודיו הגבוהים ב-1970. בשנים 1970–1972 שירת בצבא ארצות הברית.

קונאווי היה לרואה חשבון מוסמך ב-1974, והחל לעבוד מנהל כספים ראשי בבנק. בשנים 1981–1986 שימש קונאוויי כמנהל הכספים הראשי של חברת "Arbusto Energy Inc", חברת קידוחי נפט וגז שנוהלה בידי ג'ורג' ווקר בוש. זמן קצר לאחר שבוש נבחר למושל טקסס, מונה קונאוויי בידי בוש לוועדת החשבונאות הציבורית של טקסס, המסדירה את הנהלת החשבונות במדינה. הוא כיהן במועצת המנהלים של החברה כמתנדב במשך שבע שנים, ובחמש האחרונות היה יושב הראש. בשנת 2004 התמודד אל בית הנבחרים של ארצות הברית מטעם מחוז הקונגרס ה-11 של טקסס, ונבחר לתפקיד.

ב-2006 התנגד להרחבת חוק זכויות ההצבעה מ-1965. במהלך הבחירות לנשיאות ארצות הברית 2008 הביע תמיכה במועמדותו של מושל מסצ'וסטס לשעבר מיט רומני. ב-13 במאי 2016 תמך במועמד המשוער דונלד טראמפ לקראת הבחירות לנשיאות ארצות הברית באותה השנה.

באפריל 2017 הכריז פול ראיין, יושב ראש בית הנבחרים של ארצות הברית, כי קונאוויי ינהיג את ועדת המודיעין של בית הנבחרים בעת נבצרותו הזמנית של יו"ר הוועדה דווין נונס בעת חקירת ההתערבות הרוסית בבחירות לנשיאות ארצות הברית ב-2016. בפברואר 2018 מנע קונאוויי את מאמצי הדמוקרטים בוועדת המודיעין לחקור קשרים של טראמפ, עסקיו, משפחתו עם שחקנים רוסים. קונאוויי מנע זימונים למסמכי בנק, החזרי המס של טראמפ ועדים. הדמוקרטים בוועדה ביקשו, למשל, לזמן את אנשי דויטשה בנק, ממנו לוו ארגון טראמפ וג'ארד קושנר כספים רבים.

ביולי 2019 הכריז כי אין בכוונתו להתמודד לתקופת כהונה נוספת בבחירות 2020. קונאוויי עזב את הקונגרס עם התפזרות הקונגרס ה-116 של ארצות הברית.

בדצמבר 2020 נמנה קונאוויי בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

==הערות שוליים==

קטגוריה:רואי חשבון
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:בוגרי אוניברסיטת טקסס A&M
קטגוריה:אמריקאים שנולדו ב-1948
נשמה שלי (שיר של עידן רפאל חביב)

נשמה שלי הוא סינגל של הזמר הישראלי עידן רפאל חביב, שיצא לאור ב-14 בדצמבר 2020.

==רקע וכתיבה==
השיר הוא שיר הסולו השני בכל הקריירה של חביב בו לא השתתף בכתיבתו, לאחר הלהיט "שלמים" שזכה בתואר "שיר השנה" במצעד הפזמונים העברי השנתי של גלגלצ ו-ynet, תוך שהוא נכתב על ידי יעקב למאי והצמד דולי ופן, איתם שיתף חביב פעולה בשיר "ואז את תראי", לצד דיקלה. בדומה ל"שלמים", השיר הוא בלדה העוסקת בזוגיות.

==הצלחה==
בתחילה, הגיע השיר לראשונה למקום השמיני במצעד השבועי של מדיה פורסט, וצבר כ-77 השמעות בתחנות הרדיו בישראל באותו השבוע. שבוע לאחר מכן, הגיע השיר למקום הראשון, וצבר כ-127 השמעות באותו השבוע. במצעד הרשמי של גלגלצ, הגיע השיר לראשונה למקום העשירי, ובשיאו הגיע למקום הראשון. בספוטיפיי, השיר צבר בשבוע הראשון לצאתו סך של כ-35,097 השמעות בישראל סך הכל, והגיע למקום ה-101 במצעד הישראלי השבועי. בשיאו, הגיע השיר למקום ה-19 במצעד, וצבר 81,091 השמעות סך הכל.

==מיקומי שיא==

==קישורים חיצוניים==

* [https://www.nli.org.il/he/items/NNL_MUSIC_AL997009549268505171/NLI לדף השיר] באתר הספרייה הלאומית

==הערות שוליים==

קטגוריה:שירי עידן רפאל חביב
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:בלדות פופ
קטגוריה:שירי אהבה בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
הדום הקרח גון

הדום הקרח גון (באנגלית: Gawn Ice Piedmont) הוא הדום קרח באזור חוף הילרי של שטח חסות רוס, שבאנטארקטיקה.

הדום הקרח שוכן לאורך החוף, שבין קרחון דרווין וקרחון בירד.

== היסטוריה ==
=== מקור השם ===

שמו של הדום הקרח ניתן לו על ידי המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

ההדום נקרא על שמו של ג'יי. אי. גון (J.E. Gawn), שהיה מפעיל רדיו בבסיס סקוט, אשר עבד באופן הדוק עם המשלחת הטראנס-אנטארקטית.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:5541 הדום הקרח גון] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20848 הדום הקרחון גון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=2119 הדום הקרח גון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5186&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הדום הקרח גון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=5541&fid=antgeo_109 תצלום לוויין של אזור הדום הקרח גון]
* [http://distancebetween.info/gawn_ice_piedmont מחשבון מרחקים - המרחק מהדום הקרחון גון לאתרים סמוכים]

== הערות שוליים ==

גון
גון
גון
קרחון אייס ריוור

קרחון אייס ריוור (באנגלית: Ice River Glacier) הוא קרחון ברכס הרי אולימפיק, בשטח הפארק הלאומי אולימפיק, במחוז ג'פרסון במדינת וושינגטון, שבארצות הברית. 

הקרחון ממוקם 3.9 קילומטרים מצפון-מזרח להר אולימפוס. 

אורכו של הקרחון 0.56 קילומטרים. 

מוצאו של הקרחון בגובה 2,000 מטרים מעל פני הים, על המדרון הצפוני של פסגת משנה של הר אולימפוס - המכונה פסגת מרקיורי (Mercury). 

גובהו של הקרחון 1,750 מטרים מעל פני הים.

קרחון אייס ריוור זורם לכיוון צפון-מערב, ויורד לגובה של 1,600 מטרים מעל פני הים. בקצהו של הקרחון מצוי מפל קרח. 

קרחון אייס ריוור ממוקם בסמוך לקרחון בלו (הגדול ממנו), רכס סלעי צר (גב חדיד) מפריד בין הקרחונים. 

== קישורים חיצוניים ==

* [https://geonames.usgs.gov/apex/f?p=GNISPQ:3:::NO::P3_FID:1521118 קרחון איס ריוור] באתר הסקר הגאולוגי של ארצות הברית
* [https://www.topoquest.com/map.php?lat=47.82417&lon=-123.66863&datum=nad83&zoom=4 מפת אזור קרחון אייס ריוור]
* [https://mapcarta.com/23941926 מפת אזור הקרחון]
* [https://www.gaiagps.com/hike/poi/united-states/washington/olympic-national-park/ice-river-glacier/ מסלולי הליכה בסמוך לקרחון אייס ריוור]
* [http://www.climbersguideolympics.com/glaciers/historical-glacier-comparisons?tmpl=%2Fsystem%2Fapp%2Ftemplates%2Fprint%2F&showPrintDialog=1 תצלומים משווים - קרחון אייס ריוור בשנת 1924 ובשנת 2005]
* [https://www.meteoblue.com/en/weather/current/ice-river-glacier_united-states-of-america_5798124 מזג אוויר נוכחי מעודכן בקרחון אייס ריוור]
** [https://www.meteoblue.com/en/weather/14-days/ice-river-glacier_united-states-of-america_5798124 תחזית מזג אוויר עדכנית ארוכת טווח עבור קרחון אייס ריוור]
** [https://www.meteoblue.com/en/weather/archive/yearcomparison/ice-river-glacier_united-states-of-america_5798124 נתוני מזג אוויר סטטיסטיים ונתוני מזג אוויר היסטוריים עבור קרחון אייס ריוור]

== הערות שוליים ==

אייס ריוור
אייס ריוור
רודולף יורדן

וילהלם רודולף יורדן (בגרמנית: Wilhelm Rudolf Jordan; 4 במאי 1810 – 20 במרץ 1887) היה צייר ז'אנר גרמני, מאייר, תחריטאי ומורה לאמנות.<ref>ordan, Rudolf". In: Hermann Alexander Müller: Biographisches Künstler-Lexikon. Die bekanntesten Zeitgenossen auf dem Gebiet der bildenden Künste aller Länder mit Angabe ihrer Werke. Bibliographisches Institut, Leipzig 1882</ref>

== ביוגרפיה ==
=== משפחה ===
יורדן היה בנם של אנדרה צ'ארלס גיום יורדן ( 1778 – 1850), שופט בברלין, ווילהלמין הילקרט. הוא היה צאצא של צ'ארלס אטיין יורדן (1700–1745), יועצו ומקורבו של פרידריך הגדול.<ref></ref>

בשנת 1838 נישא יורדן לסופי פאולין פון מולמן (1811–1863), שהייתה גם ציירת. אחותה של סופי, אמילי פון מולמן (1805–1884), הייתה נשואה לצייר קרל פרדיננד זון. אשתו השנייה של יורדן הייתה מארי פון הנשטיין (1825–1885). בנישואים הראשונים נולדו לו שלושה ילדים.

אחותו של יורדן מארי ( 1816- 1899) הייתה נשואה לחברו, הצייר אדולף הנינג.

=== לימודים ויצירה ===
לאחר שסיים את לימודיו האמנותיים הבסיסיים אצל קרל וילהלם ואך בבית הספר הפרטי שלו בברלין, עבר יורדן לדיסלדורף, שם למד שיעורי אמן אצל וילהלם פרידריך שדו וקרל פרדיננד זון. בשנת 1837 הוא נעשה חבר באקדמיה הפרוסית לאמנויות.

הוא סיים את לימודיו באוניברסיטה בשנת 1840, ומ־1848 הפעיל סטודיו משלו בה נתן גם שיעורים. הלנה שטרומאייר הייתה בין התלמידות שלו.

הוא התמחה בציור סצינות ז'אנריות ונתן שיעורי ציור. הוא נחשב לאחד ממייסדי הגישה האתנוגרפית לציור הז'אנרי.

לאחר 1843, בעקבות הצלחת ציורו "הצעת נישואין בהלגולנד", הוא התמסר בעיקר לתיאור דייגים ומלחים, שכללו מסעות תכופים לבלגיה, הולנד וצרפת. רבות מיצירות אלה הפכו פופולריות והופצו באופן נרחב כליטוגרפיות ותחריטים.

בשנת 1848 הוא היה ממייסדי "מלכסטן", אגודה לאמנות מתקדמת בדיסלדורף. באותה שנה, במהלך המהפכה, הוא כיהן כחבר בוועדת אזרחים לסדר ציבורי בפיקוד לורנץ קלסן, שגם הוא היה צייר במקצועו.

בשנת 1869 הוענק לו מסדר הנשר האדום. שנה לפני מותו הוענק לו מסדר הכתר.

יורדן נקבר בדיסלדורף. הלוח על מצבתו נוצר על ידי הצייר ארנסט בוש.

== גלריה ==
<gallery mode="packed" heights="180">
File:Ankommender Seemann, vom Lotsen des Hafens verwiesen.jpg | כניסה לנמל

File:Rudolf Jordan - Fischerfamilien an der Küste (1853).jpg| משפחות דייגים על החוף

File:Jordan-Cliffs.jpg | מצוקים

File:Rudolf Jordan - Storm by the Coast.jpg | סופה בחוף

File:Rudolf Jordan Heiratsantrag a Helgoland.JPG| הצעת נישואין

File:Rudolf Jordan In der Osteria 1878.jpg | באוסטריה
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1810
קטגוריה:גרמנים שנפטרו ב-1887
Code Composer Studio

Code Composer Studio ובקיצור CCStudio או CCS היא סביבת פיתוח משולבת (IDE) לפיתוח יישומים עבור מעבדים משובצים של טקסס אינסטרומנטס.

מעבדים משובצים של טקסס אינסטרומנטס כוללים TMS320 DSPs, וכן מערכות-על-שבב OMAP ו DaVinci, מעבד יישומי Sitara, מיקרו-בקרים של הרקולס, MCUs Simplelink (כמו MSP432 וקישוריות אלחוטית <ref></ref> מיקרו-בקרים), MSP430 ומיקרו-בקרי Tiva/Stellaris. היא גם מאפשרת איתור באגים בכמה מערכות-מערכות כמו דוקאטי, <ref>[http://omappedia.org/wiki/Ducati_For_Dummies#Ducati_Subsystem_Overview Texas Instruments Ducati page at Omappedia wiki]</ref> IVA Accelerator <ref></ref> ו- PRU-ICSS. <ref>[http://processors.wiki.ti.com/index.php/PRU-ICSS Programmable Real-Time Unit and Industrial Communication SubSystem page at TI wiki]</ref>

CCStudio תוכנן בעיקר עבור תכנון פרויקטים למערכות משובצות ולניפוי שגיאות מבוסס JTAG. עם זאת, המהדורות האחרונות מבוססות על גרסאות של Eclipse, שניתן להרחיב אותן בקלות כדי לכלול תמיכה בבאגים ליישומים ברמת מערכת ההפעלה ( לינוקס, אנדרואיד, Windows Embedded) ומהדרי קוד פתוח כגון GCC.

גרסאות מוקדמות כללו ליבת זמן אמת בשם DSP/BIOS ומאוחר יותר SYS/BIOS. נכון לעכשיו, "יורשם" הכלים הללו, מערכת הרחבה יותר TI-RTOS, זמינה להורדה כתוסף בחינם ל-Code Composer Studio.

== גרסאות ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סביבות פיתוח משולבות
The Invisible Man

"The Invisible Man" (בעברית: "האיש הבלתי נראה") הוא שיר של להקת הרוק הבריטית קווין, שנכתב על ידי המתופף רוג'ר טיילור. השיר נכלל באלבום The Miracle, והוא יצא כסינגל בשנת 1989.

שיר זה מסמן את הפעם היחידה בכל שיריה של קווין, שבה כל שמות חברי הלהקה מוזכרים במילים. שמו של פרדי מרקיורי מוזכר על ידי רוג'ר טיילור, והשלושה הנוספים על ידי מרקיורי.

==הקליפ==
בקליפ מוצג משחק וידאו בשם "The Invisible Man", וילד משחק במשחק בעוד שהלהקה, כולם לבושים בשחור והם "הרעים" במשחק, יוצאים לעולם האמיתי לבצע את השיר בחדרו. כשהם מופיעים, הילד מנסה לירות בהם עם בקר המשחק. מדי פעם מופיע פרדי מרקיורי במקומות שונים בחדר הילד - ונעלם לפני שהילד מספיק לירות בו באמצעות הבקר. לאחר שהלהקה מגיחה מהארון של הילד, ג'ון דיקון מסיר את כובע הבוקרים שלו וזורק אותו לרצפה. הילד מסיר את כובע הבייסבול שלו, וחובש את כובע הבוקרים. על המסך, הלהקה במשחק - דיקון ללא כובע, והילד הולך תחתם, עם הודעת "Game Over" ("המשחק נגמר").

בעת צילומי הקליפ, ניתן לראות שמצבו הבריאותי של מרקיורי החל להיות רע יותר מלפני זה, בגלל האיידס.

==גרסאות כיסוי==
קאבר לשיר נעשה על ידי סקטמן ג'ון, בו רבים מהטקסטים והכלים מוחלפים בשירת סקאט. בוץ' הרטמן, יוצר סדרת האנימציה דני פנטום, אמר כי מנגינת הבס בשיר הנושא של הסדרה הולחנה בהשראת מנגינת הבס של "The Invisible Man".<ref></ref>

==קרדיטים==
* פרדי מרקורי –
**שירה
* בריאן מיי –
**גיטרה חשמלית
* רוג'ר טיילור –
**תופים
**ליווי
*ג'ון דיקון –
**גיטרה בס
* דייוויד ריצ'רדס –
**סינתיסייזר

==קישורים חיצוניים==

==הערות שוליים==

קטגוריה:שירי 1989
קטגוריה:סינגלים מ-1989
קטגוריה:שירי קווין
קטגוריה:שירים באנגלית
קטגוריה:שירים על דמויות גבריות בדיוניות
קטגוריה:שירי אלקטרו
קטגוריה:סינגלים בהוצאת הוליווד רקורדס
מלומשוק

מלומשוק (בהונגרית: Malomsok) הוא כפר במחוז וספרם שבמרכז הונגריה. 

מלומשוק הוקם בשנת 1950 מאיחוד של שני הכפרים אומלומשוק (Ómalomsok) ואוימלומשוק (Újmalomsok)

כמו יישובים רבים באירופה גם במלומשוק מספר התושבים נמצא בירידה. כך, בשנת 1990 היה מספר התושבים 693 ובשנת 2020 רק 474 תושבים.

==יהודי מלומשוק==
באומלומשוק חיו שלושה יהודים בשנת 1910.

ובאוימלומשוק חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|14
|1,244
|-
|1910
|29
|
|-
|1920
|29
|
|-
|1930
|2
|
|-
|1941
|7
|1,214
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
יהושע שצוב

יהושע שצוב (21 באפריל 1894 – 30 באוקטובר 1942) היה בנקאי ממייסדי "בנק מסחרי" ופעיל ציבור.

==קורות חייו==
שצוב נולד בהומל, רוסיה לבתיה ומאיר. למד משפטים באוניברסיטת מוסקבה. נשא לאישה את מוסיה (לבית אלימלך מיטלין) ועלה לארץ ישראל ב-1925.

המשפחה הצעירה השתקעה בתל אביב שם פתח יהושע מכולת. אחרי כשנה נמשך לעסקי ציבור והיה ממקימי "מרכז הסוחרים הזעירים" ששם לו למטרה לשמור על זכויות החנוונים. למען הגשמת מטרה זאת נבחר שנתיים מאוחר יותר למועצת עיריית תל אביב ברשימת הסוחרים.

במסגרת מרכז הסוחרים הזעירים שהתאגד עם ארגונים אחרים ל"הסתדרות הסוחרים" היה ממייסדי "בנק מסחרי ת"א" שנוסד כאגודת אשראי ביוני 1931 ברחוב הרצל בתל אביב. לאחר מכן שינה הבנק את שמו, כמו מוסדות אחרים שהוסיפו לעצמם את השם "בנק" לפני שהוגדרו תקנות לכך, ל"קרדיט מסחרי ת"א" ב-1939. הבנק נסגר ב-1960 ועסקיו עברו לבנק לאומי.

שצוב היה חבר המרכז לקואופרציה אשראית, חבר מועצת בנק זרובבל, חבר הוועד המפקח של הגימנסיה העברית "הרצליה" ונשיא "הסתדרות הסוחרים הכללית בא"י".

ילדיו היו יואל ושרה.

==קישורים חיצוניים==
* 
* 

==הערות שוליים==

קטגוריה:אנשי העלייה הרביעית
קטגוריה:בנקאים ביישוב
קטגוריה:ארץ-ישראלים שנולדו ב-1894
קטגוריה:ארץ-ישראלים שנפטרו ב-1942
דייוויד ריצ'רדס

דייוויד ריצ'רדס (באנגלית: David Richards; 1956 – 20 בדצמבר 2013) היה מפיק מוזיקלי ומוזיקאי שווייצרי יליד אנגליה. היה הבעלים של אולפני מאונטיין, והפיק אלבומים רבים של קווין, דייוויד בואי ואמנים אחרים. ריצ'רדס ניגן גם בכלי מקלדת בכמה תקליטים. הוא עסק גם בהקלטות מוזיקה חיה באירועים כמו פסטיבל הג'אז של מונטרו.<ref>[http://www.tubechop.com/watch/70722 TubeChop - Placebo 20 years live @ Montereux Jazz fest (00:04)] , Tubechop.com</ref>

ריצ'רדס נפטר ב־20 בדצמבר 2013 לאחר שהיה חולה זמן רב במחלה שלא פורסם מה היתה.

== דיסקוגרפיה ==
אלבומים שהופקו על ידי ריצ'רדס:
* Roger Taylor – Strange Frontier (1984)
* Chris Rea – Shamrock Diaries (1985)
* Jimmy Nail – Take It or Leave It (1985; single: "Love Don't Live Here Anymore")
* Feargal Sharkey – Feargal Sharkey (1985; single: "Loving You")
* Chris Rea – On the Beach (1986)
* Queen – A Kind of Magic (1986)
* Iggy Pop – Blah-Blah-Blah (1986)
* Magnum – Vigilante (1986)
* Virginia Wolf – Virginia Wolf (1986)
* David Bowie – Never Let Me Down (1987)
* The Cross – Shove It (1988)
* Freddie Mercury and Montserrat Caballé – Barcelona (1988)
* Queen – The Miracle (1989)
* Queen – Innuendo (1991)
* David Bowie – The Buddha of Suburbia (1993)
* David Bowie – Outside (1995)
* Queen – Made in Heaven (1995)
* William Fierro – UNO (2013; Enregisterment, mixing and mastering, arrangements)

שונות:
* Yes – Going for the One (1977; assistant engineer)
* Queen – Live Killers (1979; assistant engineer)
* Roger Taylor – Fun in Space (1981)
* Queen – Live Magic (1986; recorded by Mack and Richards)
* Brian May – Back to the Light (1992; engineer, recording, mixing: "Driven by You", "Last Horizon", "Just One Life")
* Duran Duran – Duran Duran (1993; mixing)
* Duran Duran – Thank You (1995; mixing: "Perfect Day")
* Brian May – Another World (1998; additional recording: "Why Don't We Try Again"; mixing: "Another World")
* Samael – Eternal (1999; recording, mixing)
* David Bowie -Welcome to the Blackout (Live London ’78) (Mixed in 1979, released in 2018)

== קישורים חיצוניים ==

== הערות שוליים ==

קטגוריה:מפיקים מוזיקליים בריטים
קטגוריה:מהגרים לשווייץ
קטגוריה:קווין
קטגוריה:בריטים שנולדו ב-1956
קטגוריה:אנגלים שנפטרו ב-2013
מונדייר ג'ונס

מונדייר ג'ונס (באנגלית: Mondaire Jones; נולד ב-18 במאי 1987) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-17 של מדינת ניו יורק. מחוז הבחירה שייצג מצוי בדרום המדינה, וכולל חלקים ממחוז ווסטצ'סטר ואת כל מחוז רוקלנד. בבחירות 2020, לצד ריצ'י טורס, נעשה לאחד משני ההומוסקסואלים האפרו-אמריקאים הראשונים שנבחרו לבית הנבחרים האמריקאי.

== ביוגרפיה ==
ג'ונס נולד בעיירה נייאק (Nyack) שבמדינת ניו יורק וגֻדל בידי אם חד-הורית בספרינג ואלי. לאחר שאמו נתקפה מחלה, התגורר ג'ונס עם וסבו וסבתו שעבדו במשרות אחדות כדי לפרנס אותו. את לימודיו סיים בבתי ספר ציבוריים ברמאפו (Ramapo). בשנת 2009 השלים לימודי תואר ראשון באוניברסיטת סטנפורד ובשנת 2013 קיבל תואר שני במשפטים מבית הספר למשפטים באוניברסיטת הרווארד.

במהלך נשיאותו של ברק אובמה, עבד ג'ונס במחלקת המשפטים של ארצות הברית. כמו כן, הוא עבד במשרד עורכי הדין "דייוויס פולק & וורדוול" (Davis Polk & Wardwell) כעוזר משפטי עבור אנדרו ל. קרטר ג'וניור, שופט בית המשפט המחוזי הפדרלי במחוז הדרומי של ניו יורק, ובמחלקת המשפטים של מחוז וסטצ'סטר. נוסף על כך, ג'ונס העניק סיוע משפטי פרו בונו באמצעות החברה לסיוע משפטי.

במהלך בחירות 2020 הכריז על התמודדותו לייצוג מחוז הקונגרס ה-17 של ניו יורק בבית הנבחרים של ארצות הברית, נגד נציגת המחוז המכהנת ניטה לאווי. מאוחר יותר הודיעה לואי כי תפרוש מהחיים הפוליטיים עם התפזרות הקונגרס ה-116 של ארצות הברית. ג'ונס התמודד על בסיס מצע פרוגרסיבי.

בבחירות המקדימות שהתקיימו במפלגה הדמוקרטית זכה ג'ונס ב-42% מהקולות וגבר על שמונה מועמדים אחרים. סוכנות הידיעות "AP" הכריזה על ג'ונס כמנצח בפריימריז ב-14 ביולי 2020, שלושה שבועות אחרי הבחירות המקדימות עצמן ב-23 ביוני. תוצאות הפריימריז התעכבו בגלל מספר רב של פתקי הצבעה שטרם נספרו בשל מגפת הקורונה בארצות הברית. מכיוון שמחוז הקונגרס ה-17 בניו יורק הוא מעוז דמוקרטי מובהק, ג'ונס נחשב לחבר בית הנבחרים הנבחר מיד עם זכייתו בבחירות המקדימות. במהלך הבחירות המקדימות הגיש תובענה ייצוגית נגד הנשיא דונלד טראמפ והמנהל הכללי של דואר ארצות הברית לואיס דג'וי על השינויים שביצעו בשירות הדואר של ארצות הברית, אשר השפיעו על יכולת השירות למסור דואר, כולל פתקי הצבעה מרחוק.

בבחירות הכלליות התמודד ג'ונס מול מורין מקארדל-שולמן, לשעבר לוחמת אש במחלקת הכבאות של העיר ניו יורק ומועמדת המפלגה הרפובליקנית, וכן ניצב בפני מועמדים ממפלגות קטנות אחרות. ביום הבחירות הכלליות גבר על מקארדל-שולמן ונבחר אל הקונגרס של ארצות הברית. יחד עם ריצ'י טורס ממחוז הקונגרס ה-15, ג'ונס הוא אחד משני ההומוסקסואלים האפרו-אמריקאים הראשונים שנבחרו לבית הנבחרים האמריקאי. בראשית ינואר 2023 תמה כהונתו בקונגרס.

== קישורים חיצוניים ==

* 

* 

==הערות שוליים==

קטגוריה:פוליטיקאים להט"בים אמריקאים
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאים חברי בית הנבחרים של ארצות הברית
קטגוריה:בוגרי אוניברסיטת סטנפורד
קטגוריה:בוגרי בית הספר למשפטים באוניברסיטת הרווארד
קטגוריה:עורכי דין אמריקאים
קטגוריה:חברי הקונגרס ה-117 של ארצות הברית
קטגוריה:עורכי דין להט"בים
קטגוריה:אמריקאים שנולדו ב-1987
פנאומומדיאסטינום

פנאומומדיאסטינום ("אוויר במצר"; באנגלית: Pneumomediastinum) הוא מצב רפואי, בו מצטבר אוויר בחלל המדיאסטינום (בינה, מצר). מקור האוויר יכול להיות מהריאות, קנה הנשימה, הוושט או המעי.

==גורמים ושכיחות==
פנאומומדיאסטינום הוא מצב נדיר (בהשוואה לפנאומותורקס והמוטורקס).

הגורם השכיח לפנאומומדיאסטינום הוא התקף אסתמה, אך הוא עשוי להתרחש גם כתוצאה מקרע בוושט, בריאות או במעי, באופן ספונטאני או כתוצאה מחבלה חזקה.
==סימנים ותסמינים==
התסמין העיקרי הוא בדרך כלל כאבים במרכז החזה. בנוסף, ייתכנו קשיי נשימה, עיוותים בקול ואמפיזמות תת-עוריות (בפנים, בצוואר ובחזה).

כתוצאה מהלחץ על הריאות ייתכן קוצר נשימה ותסמינים המדמים טמפונדה לבבית.
===אבחון===
האבחון מתבצע באמצעות בדיקת דימות (צילום רנטגן או CT), הדוגמת את החזה.

==ראו גם==
* פנאומותורקס (חזה אוויר)
* פנאומורטרופריטונאום
==קישורים חיצוניים==

* 

קטגוריה:פציעות בבית החזה
קטגוריה:מחלות מערכת הנשימה
חיים וידבסקי

חיים וידבסקי (בפולנית: Chaim Widawski; 1906<ref name="Selver-Urbach"></ref> – יוני 1944<ref name="Lester"></ref>) היה פעיל<ref name="Gilbert"></ref> ציוני<ref name="Trunk"></ref>, חבר בתנועה הציונית "התחיה" (חלק ממפלגת "הציונים הכלליים"), בגטו לודז' במהלך מלחמת העולם השנייה והשואה.

==בשואה==
לאחר פלישת גרמניה הנאצית לפולין ותחילת שואת יהודי פולין, החרימו הנאצים מכשירי קשר אישיים מיהודים ופולנים. על החזקתם הוטל עונש מוות.<ref>Israel Gutman, [https://books.google.com/books?id=4P_kP4yKqy8C&pg=PR13&dq=Nazi+occupation+of+Poland+confiscated+radios&hl=en&ei=NVE_TbawAoSKlwfu162cAw&sa=X&oi=book_result&ct=result&resnum=5&ved=0CDYQ6AEwBA#v=onepage&q=Nazi%20occupation%20of%20Poland%20confiscated%20radios&f=false Resistance: The Warsaw Ghetto Uprising], Houghton Mifflin Harcourt, 1998, pg. xiii</ref><ref>Stanisław Salmonowicz, Polskie Państwo Podziemne (Polish Underground State), Wydawnictwa Szkolne i Pedagogiczne, Warsaw, 1994</ref> וידבסקי והקבוצה שהנהיג הצליחו להסתיר כמה מכשירי רדיו, ששימשו אז לניטור והפצת סיקור החדשות על התפתחויות המלחמה בגטו.<ref name="Eilenberg-Eibeshitz"></ref> לתושבי הגטו בלודז' נודע על מרד גטו ורשה באביב 1943, חודשיים לפני חיסול הגטו. לתושבי הגטו גם נודע על הפלישה לנורמנדי על ידי בעלות הברית, בין השאר הודות לוידבסקי. אולם אווירת השמחה שהביאה הידיעה, גרמה לכך שהגרמנים הבינו כי הדרך היחידה שיהודי לודז' ידעו על הפלישה הייתה באמצעות מכשירי קשר לא חוקיים.

ביוני 1944 הסגיר מודיע לגסטפו את מרבית חברי הקבוצה, כולל וידבסקי. וידבסקי הצליח להימלט מכלא הגסטפו, אך בגלל החשש שייתפס שוב, התאבד באמצעות הרעלת ציאניד וזאת מחשש שלא יחזיק מעמד תחת עינויים, וימסור את שמות חבריו לתנועת ההתנגדות.

גטו לודז' "חוסל" על ידי הגרמנים באוגוסט 1944.

חיים וידבסקי שימש השראה לגיבור הרומן יעקב השקרן מאת הסופר יורק בקר.<ref name="Flam"></ref>

== הערות שוליים ==

קטגוריה:פעילים ציונים בפולין
קטגוריה:יהודים פולנים
קטגוריה:אסירים בגטו לודז'
קטגוריה:מתאבדים
קטגוריה:נספים בגטו לודז'
קטגוריה:פולנים שנולדו ב-1904
קטגוריה:פולנים שנפטרו ב-1944
אימוץ ילד על ידי הורה שני

אימוץ משותף על ידי זוגות חד-מיניים}}

]]
אימוץ ילד על ידי הורה שני או אימוץ חורג הוא תהליך שבו בן/בת זוג יכול/ה לאמץ את הילד הביולוגי או המאמץ או של בן/בת זוגה מבלי לבטל את זכויות ההורה החוקי הראשון. תהליך זה מעניין זוגות רבים, שכן הורות חוקית מאפשרת לבן/בת הזוג של ההורה לקבל זכויות שונות כגון: החלטות רפואיות, לתבוע תלות גופנית או לקבל משמורת במקרה של מות ההורה הביולוגי.<ref name=":0"></ref>

לאימוץ ילד על ידי הורה שני, ישנה חשיבות משמעותית בהקשר לאימוץ בקרב להט"ב. בארצות הברית, אימוץ על ידי הורה שני החל על ידי המרכז הלאומי לזכויות לסביות (NCLR) באמצע שנות ה-80 של המאה ה-20. המרכז מציע מדריך משפטי שמכסה את יסודות האימוץ של ההורה השני. לדברי המרכז, אימוץ על ידי הורה שני הוא האמצעי הנפוץ ביותר שבו הורים שמוגדרים כלהט"ב שאינם מוגדרים כהורים הביולוגיים יוצרים קשר משפטי עם ילדיהם.

לאורך השנים ארגונים ועמותות אמריקאיות שונות הצהירו על תמיכתן באימוץ ילד על ידי הורה שני של בן או בת הזוג מאותו המין בהן התאחדות הרפואה האמריקאית שקבעה כי היעדר הכרה משפטית במערכת יחסים בין זוגות מאותו המין "עלולה לגרום לפערים בתחום הבריאות אצל ילדים להורים להט"ב".<ref></ref> איגוד עורכי הדין האמריקאי הצהיר על תמיכתו באימוץ ילד על ידי הורה שני על ידי זוגות לא נשואים בטענה כי "האימוץ הוא האינטרס של הילד".<ref></ref> האקדמיה האמריקאית לרפואת ילדים הצהירה גם כן על תמיכה באימוץ ילד על ידי הורה שני.<ref name=":1"></ref> האקדמיה האמריקנית לפסיכיאטריה של ילדים ומתבגרים הצהירה על התנגדותה ל-"כל גילויי אפליה על בסיס נטייה מינית או זהות מגדרית בנוגע לזכויות משמורת, אומנה או אימוץ".

מדינות רבות ברחבי העולם המערבי בעיקר, תומכות גם כן באופן דומה באימוץ ההורה השני. ביולי 2011, הצהיר משרד העבודה, המשפחה והרווחה בסלובניה כי החוק הקיים מאפשר אימוץ ילד על ידי הורה שני.<ref></ref> בהקשר לאימוץ והורות להט"ב באוסטרליה, החל משנת 2008, האפשרות הטובה ביותר הייתה לפנות לבית המשפט לענייני משפחה באוסטרליה בבקשה למתן צו הורות כ-"אנשים אחרים החשובים לטיפול, לרווחה ולהתפתחות הילד". הצו מספק "סטטוס קוו" חשוב אם היולדת תמות, ומונע מבני משפחה אחרים לקחת משמורת מיידית על הילד.<ref></ref><ref></ref>

אם אימוץ ילד על ידי הורה שני אינו אפשרות חוקית במחוזות או מדינות מסוימות, הקמפיין לזכויות אדם, מציע לנקוט בצעדים זהירים כגון: הסכם משמורת בכתב או הסכם הורה משותף בין השותפים. מוצע גם לאסוף ראיות כדי להוכיח ששני בני הזוג חיים יחד כמשפחה.<ref name=":2"></ref>

== ראו גם ==
* משפחה מורכבת
* הורות להט"בית
* זכויות להט"ב
* אימוץ בקרב הקהילה הגאה

== הערות שוליים ==

קטגוריה:זכויות להט"ב
קטגוריה:דיני משפחה
קטגוריה:אימוץ
כעדשה

עדשים בצבעים שונים
כעדשה הוא אחד משיעורי התורה. עדשה הוא אחד ממיני הקטניות. שיעור 'כעדשה' נאמר לעניין טומאת שרץ, ולעניין טומאת צרעת (מחיה).

שיעור ה'עדשה' הוא השיעור הקטן ביותר שקיים בדיני טומאה וטהרה.
עדשים אדומות וחומות

== מקור ==
טומאת עדשה נזכרת כאמור לעניין שיעור טומאת שרצים ולעניין טומאת צרעת 'מחיה'.

חז"ל במסכת חגיגה (יא א) כתבו שעל אף ששיעור 'עדשה' לא נזכר במפורש בתורה, אך הוא מדיוק מלשון התורה, מאחר שפעם אחת נאמר בתורה בפרשת ויקרא ומשמע שנגע בכל השרץ, ופסוק אחר כך נאמר וממנו משמע שאפילו אם נגע במקצת השרץ נטמא, ומכך למדו חז"ל שהכוונה למקצת מהשרץ שהוא ככולו, והיינו כעדשה, שהרי החומט - שהוא הקטן שבשרצים - תחילת יצירתו בכעדשה.

על גודל העדשה שמשערים בה, נאמר במשנה במסכת כלים .

== שימושים ==
=== טומאת שרץ ===
נבלת שרץ (בשרו או דמו) של אחד משמונה שרצים, והיא מטמאת במגע רק אם היא בשיעור מינימלי של נפח זרע העדשה, שהוא קטן הרבה יותר משיעור כזית שנקבע לטומאת אדם מת או נבלת בעלי חיים. עם זאת, איבר שלם של שרץ - מטמא אף אם אין בו שיעור עדשה.

=== מחיה ===
אחד מסוגי הצרעת הוא מחיה, ואמרו במשנה ששיעורה הוא כגודל כעדשה.

== שיעור כעדשה ==
במשנה נאמר כי שיעורה של העדשה הוא ארבע שערות .

באחרונים נחלקו לאיזה שיער מתכוונת המשנה, האם יש לשער את העדשה על פי שיער הראש או שהכוונה היא לשיער הגוף.

לדעת הרמ"א יש לשער בשערות הגוף. אך דעות אחרות סבורות כי לשער את העדשה על פי שערות זרוע היד. אחרים סבורים כי יש לשער בשערות הראש.

בשו"ת מעיל צדקה חישב את גודל העדשה ומצא כי שיעור עדשה בינונית הוא בין 6 ל-6.2 מ"מ.

== קישורים חיצוניים ==
* [https://daf-yomi.com/DYItemDetails.aspx?itemId=7382 ולא ידע כעדשה אי מטמא אי לא מטמא - עדשה תרבותית] ד"ר משה רענן, בפורטל הדף היומי

== הערות שוליים ==

קטגוריה:יחידות מידה קדומות
קטגוריה:שיעורי חז"ל
קטגוריה:יחידות מידה: נפח
הנריק גולד

הנריק גולד (בפולנית: Henryk Gold; ורשה, 1902 – ניו יורק, 9 בינואר 1977) היה מלחין, מעבד ומנהל מוזיקלי יהודי-אמריקאי יליד פולין.

==קורות חיים==

נולד בוורשה למשפחה מוזיקלית: אמו הלנה הייתה ממשפחת הכליזמרים המפורסמת מלודיסטה, ואביו מיכאל היה חלילן בתזמורת האופרה של ורשה. אחיו של ארתור גולד מלחין וזמר שנרצח בטרבלינקה.

כשסרטים אילמים בפולין איבדו את הפופולריות בעקבות הגעתו של זמר הג'אז של אל ג'ולסון, אלפי מוזיקאים פולנים שניגנו בבתי הקולנוע איבדו את פרנסתם. הם החלו ליצור תזמורות גדולות וקטנות המנגנות מוזיקת ריקודים וג'אז.<ref>Isaschar Fater, Jewish Music in Poland between the Two World Wars, pp.&nbsp;71–74</ref> החלוצים היו האחים ארתור והנריק גולד, האחים סטניסלב ויז'י פטרסבורסקי, זיגמונט קרשינסקי ושימון קטאשק, קז'ימייז' אנגלרד, ג'וליאן הליצקי. הנריק גולד היה המנהל המוזיקלי. הם ניגנו קונצרטים בבית הקפה מפורסם "Ziemiańska" ברחוב ובתיאטרון רביו ברחוב סנקביץ'. הנריק ניהל את מועדון הלילה "אדריה" עם אחיו ברחוב מוניושקי.<ref>Dawid Eisenstadt and A. Prager: "Algemeyner muzik-leksikon", Warsaw, 1936 (p.&nbsp;150)</ref>

גולד כתב מאות יצירות מוזיקליות לטנגו, פולקות, פוקסטרוט, וכן ואלסים, ושילב בהם מוטיבים יהודיים. הלהיטים שלו כללו את "נוסטלגיה", "יסמין" ו"כשאני משתכר היום".<ref name="rad">J. Radlinski: Obywatel Jan., Kraków, 1967, (p.p.&nbsp;95, 103, 225)</ref>

במהלך מלחמת העולם השנייה, הוא וחברו המלחין יז'י פיטרסבורסקי סיירו בברית המועצות עם תזמורת ג'אז גדולה. בשנת 1942 הוא עזב את ברית המועצות עם צבא אנדרס הפולני, נסע לישראל, שם כתב לחנים הידועים שבהם "ארצנו הקטנטונת" ו"שלום" למילים של שמואל פישר. את השירים ביצעו בין היתר יפה ירקוני, יצחק (ז'אק) בן-ברוך (זאלודקובסקי) וישראל יצחקי. בישראל שינה הנריק את שמו לצבי זהבי.

לבסוף הוא היגר לעיר ניו יורק, ארצות הברית.

==קישורים חיצוניים==
* 

== הערות שוליים ==

קטגוריה:אמריקאים ממוצא פולני-יהודי
קטגוריה:עולים במלחמת העולם השנייה
קטגוריה:יורדים מארץ ישראל
קטגוריה:מהגרים מפולין לארצות הברית
קטגוריה:מלחינים אמריקאים במאה ה-20
קטגוריה:מלחינים יהודים אמריקאים
קטגוריה:מלחינים יהודים פולנים
קטגוריה:מלחינים ביישוב
קטגוריה:אמריקאים שנולדו ב-1902
קטגוריה:אמריקאים שנפטרו ב-1977
Messieurs les noyés de la Seine

"Messieurs les noyés de la Seine" (בעברית: "האדונים הטובעים של הסן") הוא שיר שבוצע על ידי הזמר הבלגי, פוד לקלרק. השיר ייצג את בלגיה בהופעת הבכורה שלה, באירוויזיון 1956. השיר נכתב על ידי רוברט מונטל, והולחן על ידי ז'אן מירט וז'אק סאי. השיר הושר שלישי בסדר ההופעות, לפני גרמניה ואחרי שווייץ.

== רקע ==
בדומה לשאר שירי התקופה, השיר אופיין בסגנון שאנסון צרפתי. במרכז מילות השיר, עומד אדם שנלכד במערכת יחסים מורכבת, ללא אהבה, ומנסה להתאבד באמצעות טביעה בנהר הסן.

== באירוויזיון ==
ב-24 במאי 1956, השיר בוצע על ידי לקלרק בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום השישי עם שתי נקודות. השיר השני של בלגיה בתחרות, "Le plus beau jour de ma vie", בוצע על ידי הזמרת מוני מארק.

== קישורים חיצוניים ==

== הערות שוליים ==

קטגוריה:שירי 1956
קטגוריה:סינגלים מ-1956
קטגוריה:שירי אירוויזיון 1956
קטגוריה:שירי בלגיה באירוויזיון
קטגוריה:שירים בצרפתית
קטגוריה:שירים על התאבדות
קטגוריה:שירים על כאב לב
חזה מרפרף

חזה מרפרף (פלייל צ'סט Flail chest) הוא מצב בו קטע מכלוב הצלעות נשבר כתוצאה מטראומה גופנית, מתנתק מדופן בית החזה ואינו מתפקד בתיאום עם יתר הצלעות.

חזה מרפרף מתרחש כאשר כמה צלעות סמוכות (לפחות 2) נשברות במספר מקומות (לפחות שני מקטעים בכל צלע) מה שגורם לכך שחלק מדופן בית החזה נע באופן עצמאי. הדבר ניכר בכך שהקטע המנותק נראה כמתנועע בכיוון הפוך לשאר דופן החזה: כשבית החזה עולה המקטע נותר למטה וכשבית החזה שוקע המקטע נותר למעלה, מצב זה מכונה: נשימה פרדוקסאלית.

==סימנים ותסמינים==
חזה מרפרף נגרם כתוצאה מטראומה התסמינים העיקריים הם כאבים בחזה וקשיי נשימה. סימן מובהק נוסף הוא "הנשימה הפרדוקסאלית" (עם זאת הנשימה הפרדוקסאלית עלולה להיווצר בשלב מאוחר יותר, כך שהיעדרה אינו מהווה הוכחה לשלילת חזה מרפרף).

התנועה המתמדת של הצלעות השבורות מסבה למטופל כאבים עזים; הותרת המצב ללא טיפול עלול להוביל לדום נשימה (בנוסף ייתכנו פגיעות נוספות כתוצאה מהחבלה שגרמה לשברים בצלעות):
הקצוות השבורים החדים של הצלעות עשויים לנקב את קרומי הפלאורה והריאות וכך לגרום לפנאומותורקס או פנאומומדיאסטינום.
==קישורים חיצוניים==

 
קטגוריה:פציעות בבית החזה
Im Wartesaal zum großen Glück

"Im Wartesaal zum großen Glück" (בעברית: "בחדר ההמתנה למזל טוב") הוא שיר שנכתב, הולחן ובוצע על ידי הזמר הגרמני, וולטר אנדראס שוורץ. השיר ייצג את גרמניה בהופעת בכורתה באירוויזיון 1956. השיר נוצח על ידי המנצח, פרננדו פאגי. השיר הושר רביעי בסדר ההופעות, לפני צרפת ואחרי בלגיה.

== רקע ==
בדומה לשירי התקופה, השיר הושר בסגנון בלדת שאנסון צרפתי עם עיבוד גרמני. במרכז מילות השיר עומדים אנשים שאבדו בעבר העצוב ומחכים לאושר שפסח עליהם.

== באירוויזיון ==
ב-24 במאי 1956, השיר בוצע על ידי שוורץ בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, אך מעריצים רבים של התחרות טוענים כי השיר סיים במקום השני עם שש נקודות ולכן גרמניה אירחה את האירוויזיון הבא, אירוויזיון 1957. השיר השני של גרמניה בתחרות, "So geht das jede Nacht", בוצע על ידי הזמר פרדי קווין.

== קישורים חיצוניים ==

== הערות שוליים ==

קטגוריה:שירי 1956
קטגוריה:סינגלים מ-1956
קטגוריה:שירי אירוויזיון 1956
קטגוריה:שירי גרמניה באירוויזיון
קטגוריה:שירים בגרמנית
קטגוריה:בלדות
מרי מילר (פוליטיקאית)

מרי מילר (באנגלית: Mary Miller; נולדה ב-27 באוגוסט 1959) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-15 של מדינת אילינוי. זהו מחוז הקונגרס הגדול ביותר באילינוי מבחינה גאוגרפית.

== ביוגרפיה ==
מילר נולדה בעיר נייפרוויל שבטנסי, וסיימה את לימודיה התיכוניים בתיכון המרכזי של נייפרוויל. היא בעלת תואר ראשון בחינוך יסודי ותואר ראשון נוסף במנהל עסקים מאוניברסיטת מזרח אילינוי.

לקראת בחירות 2020 הודיעה מילר כי תתמודד לבית הנבחרים של ארצות הברית במחוז הקונגרס ה-15 של אילינוי, לאחר פרישתו של נציג המחוז המכהן ג'ון שימקוס. לאחר שזכתה במועמדות המפלגה הרפובליקנית בבחירות מקדימות, גברה על יריבתה אריקה ויוור, מועמדת המפלגה הדמוקרטית, עם 73.4% מקולות הבוחרים. מילר היא האישה הרפובליקנית הראשונה שמייצגת מחוז קונגרס באילינוי מאז עזיבתה של ג'ודי ביגרט בראשית 2013. 

מילר מיקדה את מסע הבחירות שלה עם מצע של תמיכה בחקלאות ובהשבת כושר הייצור למדינת אילינוי. עמדותיה הפוליטיות הן שמרניות. לראיה, היא מתנגדת להפלות, תומכת בהקמת חומת טראמפ בגבול ארצות הברית–מקסיקו, ומתנגדת לחקיקות שמגבילות את הזכות לשאת נשק.

מילר הושבעה לתפקידה בינואר 2021, עם התכנסות הקונגרס ה-117 של ארצות הברית.

בזמן ההסתערות על הקפיטול ציטטה את מנהיג גרמניה הנאצית, אדולף היטלר מחוץ לבניין הקפיטול ואמרה כי מנהיג המפלגה הנאצית "צדק בדבר אחד".

== קישורים חיצוניים ==

* 

* 

== הערות שוליים ==

קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברות בית הנבחרים של ארצות הברית מאילינוי
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת מזרח אילינוי
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
היידה ריד

היידה רוּן סיגורדרדוטיר (באיסלנדית: Heiða Rún Sigurðardóttir; נולדה ב-22 במאי 1988), המוכרת בשם הבמה היידה ריד (באנגלית: Heida Reed) היא שחקנית ודוגמנית איסלנדית. היא ידועה בעיקר מהופעתה בסרט "יום אחד" (2011), בסדרת הדרמה של ה-BBC "פולדארק" (2015–2019), ובסדרה הדרמה המשטרתית "FBI: אינטרנשיונל" (2021–2024).

==ביוגרפיה==
ריד נולדה בעיר רייקיאוויק, בירת איסלנד. הבת האמצעית בין שלושה ילדים. היא גדלה במחוז ברייוהולט שברייקיאוויק. בגיל 18 הצטרפה לסוכנות דוגמנות איסלנדית, ועברה למומבאי לעבוד כדוגמנית בהודו במשך שנתיים. אחר כך התיישבה בלונדון, שם למדה משחק ב"דרמה סנטר לונדון", וסיימה את הלימודים ב-2010.

== קריירה ==
הופעת הבכורה של ריד הייתה ב-2009 בהפקה של המחזה "Cross Purpose" מאת אלבר קאמי, שהועלה בפסטיבל הפרינג' של אדינבורו. באפריל 2015 כיכבה ריד בהפקה של המחזה "סקרלט" מאת סם ה פרימן בסאות'ארק פלייהאוס.

באותה שנה החלה ריד לשחק בתפקיד אליזבת בעונה הראשונה של סדרת הדרמה ההיסטורית "פולדארק", המבוססת על רומנים באותו שם. היא המשיכה להופיע בסדרה בתפקיד הראשי עד לעונה הרביעית.

בשנת 2018 הופיעה ריד בווסט אנד במחזה "Foxfinder" לצדו של איוואן רהון.

בשנת 2021 החלה לשחק את אחת הדמויות הראשיות בסדרת הדרמה המשטרתית "FBI: אינטרנשיונל" של רשת CBS ומשמשת כספין-אוף לסדרה "FBI". ריד מגלמת את דמותה של ג'יימי קלט, סוכנת FBI וסגניתו של מפקד היחידה.

==חיים אישיים==
ביולי 2017 הכריזה ריד על אירוסיה למפיק האמריקאי סם ריצנברג.

==פילמוגרפיה==
===קולנוע===
{| class="wikitable"
! שנה
! סרט
! תפקיד
! הערות
|-
| 2011
| יום אחד
| אינגריד
|
|-
| 2012
|Vampyre Nation
| סלסט
|
|-
| 2022
| נגד הקרח
| נאג'ה
|
|-
| rowspan="2" |TBA
|Blank
|ריטה
|
|-
|Summerlight... and Then Comes the Night
|אליזבת'
|
|}

===טלוויזיה===
{| class="wikitable"
! שנה
! סדרה
! תפקיד
! הערות
|-
| 2012
| פקד בילוש באנקס
| כרמן
| 2 פרקים
|-
| 2013
| ג'ו
| אדל גוטייה
| תפקיד ראשי; 8 פרקים
|-
| rowspan="2" | 2014
| עדות אילמת
| מוניקה דרייפוס
| 2 פרקים
|-
|The Lava Field: Hraunið
| גרטה
| מיני-סדרה
|-
| 2015
|Toast of London
| פוקי הוק
| פרק: "Hamm on Toast"
|-
| 2015–2019
| פולדארק
| אליזבת צ'ינוות'-פולדארק
| תפקיד ראשי (עונות 4-1)
תפקיד אורח (עונה 5); 38 פרקים
|-
| 2016
|Death in Paradise
| אלואיז רונסון
| פרק: "Posing in Murder"
|-
| 2017
|Stella Blómkvist
| סטלה בלומקיסט
| מיני-סדרה
|-
|2018
|Nutritiously Nicola!
|אוליביה רידי
|סדרת רשת; פרק: "Food instability"
|-
| 2021–2024
| FBI: אינטרנשיונל
| rowspan="2" | ג'יימי קלט
| תפקיד ראשי (עונות 1–2)
|-
|2023
|FBI
|תפקיד אורח
|}

== תפקידים בתיאטרון ==
{| class="wikitable"
! שנה
! שם
! שם באנגלית
! מחזאי
! תפקיד
! הערות
|-
| rowspan="2" | 2009
|
| dir="ltr" | Cross Purpose
| אלבר קאמי
| מריה
| פסטיבל הפרינג' של אדינבורולהקת התיאטרון Find a Penny
|-
| מקבת'
| dir="ltr" | Macbeth
| שייקספיר
| הרופא
| פסטיבל שייקספיר בשטיריה
|-
| 2011
| נשים בצמרת
| dir="ltr" | Top Girls
| קריל צ'רצ'יל
| מרלין (שחקנית מחליפה)
| טרפלגר סטודיוס
|-
| 2015
| סקרלט
| dir="ltr" | Scarlet
| סם ה. פרימן
| סקרלט
| סאות'ארק פלייהאוס
|-
| 2018
|
| dir="ltr" | Foxfinder
| דון קינג
| ג'ודית קובי
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה איסלנדיות
קטגוריה:שחקניות תיאטרון
קטגוריה:דוגמניות איסלנדיות
קטגוריה:ילידות 1988
קטגוריה:איסלנדים שנולדו ב-1988